CELEX: 32015D1772
Language: sk
Date: 2015-09-28 00:00:00
Title: Rozhodnutie Politického a bezpečnostného výboru (SZBP) 2015/1772 z 28. septembra 2015 o prechode operácie EUNAVFOR MED do druhej fázy v zmysle článku 2 ods. 2 písm. b) bodu i) rozhodnutia (SZBP) 2015/778 o vojenskej operácii Európskej únie v južnej časti centrálneho Stredozemia (EUNAVFOR MED) (EUNAVFOR MED/2/2015)

3.10.2015   
            
            
               SK
            
            
               Úradný vestník Európskej únie
            
            
               L 258/5
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2015/1772
   z 28. septembra 2015
   o prechode operácie EUNAVFOR MED do druhej fázy v zmysle článku 2 ods. 2 písm. b) bodu i) rozhodnutia (SZBP) 2015/778 o vojenskej operácii Európskej únie v južnej časti centrálneho Stredozemia (EUNAVFOR MED) (EUNAVFOR MED/2/2015)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady (SZBP) 2015/778 z 18. mája 2015 o vojenskej operácii Európskej únie v južnej časti centrálneho Stredozemia (EUNAVFOR MED) (1), a najmä na jeho článok 6 ods. 1,
   keďže:
   
               (1)
            
            
               Veliteľ operácie EUNAVFOR MED uviedol, že operácia splnila všetky vojenské ciele prvej fázy súvisiace so zhromažďovaním informácií a spravodajských informácií, a navrhol, aby operácia prešla do druhej fázy v zmysle článku 2 ods. 2 písm. b) bodu i) rozhodnutia (SZBP) 2015/778.
            
         
               (2)
            
            
               Rada na svojom zasadnutí 14. septembra 2015 dospela k záveru, že všetky podmienky prechodu operácie EUNAVFOR MED do druhej fázy v zmysle článku 2 ods. 2 písm. b) bodu i) rozhodnutia (SZBP) 2015/778 boli splnené.
            
         
               (3)
            
            
               Prechod do druhej fázy operácie by sa mal uskutočniť 7. októbra 2015.
            
         
               (4)
            
            
               Prechod operácie EUNAVFOR MED do ďalších fáz vrátane fázy v zmysle článku 2 ods. 2 písm. b) bodu ii) rozhodnutia (SZBP) 2015/778 bude podliehať ďalšiemu hodnoteniu zo strany Rady, ktoré sa zameria na to, či boli splnené podmienky pre tento prechod, berúc do úvahy akúkoľvek uplatniteľnú rezolúciu Bezpečnostnej rady OSN a súhlas dotknutých pobrežných štátov, ako aj rozhodnutie Politického a bezpečnostného výboru o tom, kedy sa prechod uskutoční, a to v súlade s rozhodnutím (SZBP) 2015/778 a s rozhodnutím Rady (SZBP) 2015/972 (2) o začatí operácie,
            
         PRIJAL TOTO ROZHODNUTIE:
   Článok 1
   Vojenská operácia Európskej únie v južnej časti centrálneho Stredozemia (EUNAVFOR MED) prechádza s účinnosťou od 7. októbra 2015 do druhej fázy v zmysle článku 2 ods. 2 písm. b) bodu i) rozhodnutia (SZBP) 2015/778.
   Článok 2
   Týmto sa schvaľujú upravené pravidlá nasadenia pre druhú fázu operácie v zmysle článku 2 ods. 2 písm. b) bodu i) rozhodnutia (SZBP) 2015/778.
   Článok 3
   Toto rozhodnutie nadobúda účinnosť dňom jeho prijatia.
   
      V Bruseli 28. septembra 2015
      
         
            Za Politický a bezpečnostný výbor
         
         
            predseda
         
         W. STEVENS
      
   
   
      (1)  Ú. v. EÚ L 122, 19.5.2015, s. 31.
   
      (2)  Rozhodnutie Rady (SZBP) 2015/972 z 22. júna 2015 o začatí vojenskej operácie Európskej únie v južnej časti centrálneho Stredozemia (EUNAVFOR MED) (Ú. v. EÚ L 157, 23.6.2015, s. 51).